Source: https://www.taxsolution.gr/blog/resolutions-and-circulars/2015-11/22263.html
Timestamp: 2019-06-24 09:41:53+00:00
Document Index: 10628595

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Ο.Α.Ε.Δ. αρ. πρωτ.: 91294/18.11.2015 Δημόσια Πρόσκληση Νο 7/2015 | Taxsolution: Λογιστικές & Χρηματοοικονομικές Υπηρεσίες
Ο.Α.Ε.Δ. αρ. πρωτ.: 91294/18.11.2015 Δημόσια Πρόσκληση Νο 7/2015
| Blog | Αποφάσεις και Εγκύκλιοι | Ο.Α.Ε.Δ. αρ. πρωτ.: 91294/18.11.2015 Δημόσια Πρόσκληση Νο 7/2015
Αρ. Πρωτ.91294
ΣΕ ΥΠΟΨΗΦΙΟΥΣ ΔΙΚΑΙΟΥΧΟΥΣ ΠΟΥ ΑΝΗΚΟΥΝ ΣΤΙΣ ΔΙΟΙΚΗΤΙΚΕΣ ΠΕΡΙΦΕΡΕΙΕΣ ΤΟΥ ΑΞΟΝΑ ΠΡΟΤΕΡΑΙΟΤΗΤΑΣ 7 (ΚΡΗΤΗ, ΙΟΝΙΑ ΝΗΣΙΑ, Β. ΑΙΓΑΙΟ, ΑΝΑΤΟΛΙΚΗ ΜΑΚΕΔΟΝΙΑ και ΘΡΑΚΗ, ΗΠΕΙΡΟΣ, ΘΕΣΣΑΛΙΑ, ΔΥΤΙΚΗ ΕΛΛΑΔΑ ΚΑΙ ΠΕΛΟΠΟΝΝΗΣΟΣ) ΓΙΑ ΥΠΟΒΟΛΗ ΑΙΤΗΣΕΩΝ:
Β. ΣΤΟ ΕΙΔΙΚΟ ΠΡΟΓΡΑΜΜΑ ΝΕΩΝ ΕΛΕΥΘΕΡΩΝ ΕΠΑΓΓΕΛΜΑΤΙΩΝ. ΜΕ ΣΤΟΧΟ ΤΗΝ ΕΝΙΣΧΥΣΗ ΤΗΣ ΡΕΥΣΤΟΤΗΤΑΣ ΚΑΙ ΤΗΣ ΑΠΑΣΧΟΛΗΣΗΣ ΚΑΤΑ ΤΗ ΔΙΑΡΚΕΙΑ ΤΗΣ ΚΡΙΣΗΣ ΣΤΙΣ ΔΙΟΙΚΗΤΙΚΕΣ ΠΕΡΙΦΕΡΕΙΕΣ ΤΟΥ ΑΞΟΝΑ ΠΡΟΤΕΡΑΙΟΤΗΤΑΣ 7
Σχετ.: Η με αριθμ. οικ.51182/715/13.11.2015 ΚΥΑ (ΦΕΚ 2458/Β'/16-11-2015)
Ο Οργανισμός Απασχόλησης Εργατικού Δυναμικού (Ο.Α.Ε.Δ.) ενημερώνει τους ενδιαφερομένους που ανήκουν στις οκτώ (8) Διοικητικές Περιφέρειες του Άξονα Προτεραιότητας 7 και επιθυμούν να συμμετάσχουν στα ανωτέρω προγράμματα, τα οποία συγχρηματοδοτούνται από το Ευρωπαϊκό Κοινωνικό Ταμείο (ΕΚΤ) στο πλαίσιο του Επιχειρησιακού Προγράμματος «Ανάπτυξη του Ανθρώπινου Δυναμικού», Θεματικός Άξονας 3, Άξονας Προτεραιότητας 7: «Διευκόλυνση της πρόσβασης στην απασχόληση», ότι μπορούν να υποβάλουν αιτήσεις εκδήλωσης ενδιαφέροντος από τις 23/11/2015 έως τις 07/12/2015, και ώρες από 10:00 έως 23:59, στο διαδικτυακό τόπο του ΟΑΕΔ www.oaed.gr, μέσω του συστήματος ηλεκτρονικών υπηρεσιών.
Α. ΠΡΟΓΡΑΜΜΑ ΕΠΙΧΟΡΗΓΗΣΗΣ ΕΡΓΟΔΟΤΩΝ ΓΙΑ ΤΗ ΔΗΜΙΟΥΡΓΙΑ ΝΕΩΝ ΘΕΣΕΩΝ ΕΡΓΑΣΙΑΣ, ΜΕ ΣΤΟΧΟ ΤΗΝ ΕΝΙΣΧΥΣΗ ΤΗΣ ΡΕΥΣΤΟΤΗΤΑΣ ΚΑΙ ΤΗΣ ΑΠΑΣΧΟΛΗΣΗΣ ΚΑΤΑ ΤΗ ΔΙΑΡΚΕΙΑ ΤΗΣ ΚΡΙΣΗΣ ΣΤΙΣ ΔΙΟΙΚΗΤΙΚΕΣ ΠΕΡΙΦΕΡΕΙΕΣ ΤΟΥ ΑΞΟΝΑ ΠΡΟΤΕΡΑΙΟΤΗΤΑΣ 7
Σκοπός του προγράμματος είναι η επιχορήγηση των νέων θέσεων εξαρτημένης εργασίας πλήρους ή/και μερικής απασχόλησης αορίστου χρόνου, που δημιουργήθηκαν από 1-1-2015 έως και 31-8-2015, σε ιδιωτικές επιχειρήσεις και γενικά εργοδότες του ιδιωτικού τομέα που ασκούν
Σε περίπτωση μη κάλυψης του προϋπολογισθέντος ποσού για τη συγκεκριμένη δράση, το υπολειπόμενο ποσό του προϋπολογισμού μεταφέρεται αυτοδίκαια στη δράση του Κεφαλαίου 13 της παρούσας Δημόσιας Πρόσκλησης
Για το έτος 2015: 50.000 ευρώ Για το έτος 2016: 100.000 ευρώ.
Για το έτος 2016 θα ληφθεί μέριμνα για την εγγραφή των αντίστοιχων πιστώσεων στον αντίστοιχο προϋπολογισμό.
2. Το πρόγραμμα εντάσσεται στον Θεματικό Άξονα Προτεραιότητας 3: «Διευκόλυνση της πρόσβασης στην απασχόληση», Άξονες Προτεραιότητας 7 και 8 με κωδικό θέματος προτεραιότητας 66 της με αριθμό 53672/4775/17.7.2008 Υ.Α. του Υπουργείου Απασχόλησης και Κοινωνικής Προστασίας, με θέμα "Εκχώρηση αρμοδιοτήτων διαχείρισης για πράξεις του Επιχειρησιακού Προγράμματος «ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ» στον «ΟΡΓΑΝΙΣΜΟ ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ»", όπως τροποποιήθηκε και ισχύει.
Σύμφωνα α) με το άρθρο 25 του Ν.4144/2013 (ΦΕΚ Α' 88) που αντικατέστησε το άρθρο 2 του Ν.2956/2001 (ΦΕΚ Α' 258) "Ο Ο.Α.Ε.Δ. έχει σκοπό την εφαρμογή της κυβερνητικής πολιτικής για την απασχόληση και την καταπολέμηση της ανεργίας, την ενίσχυση και διευκόλυνση της ένταξης του ανθρώπινου δυναμικού της χώρας στην αγορά εργασίας και μεριμνά ιδίως για τη δημιουργία και διατήρηση θέσεων εργασίας με την παροχή οικονομικών ενισχύσεων προς τους εργοδότες", και β) με το άρθρο 29 του Ν. 1262/82 (ΦΕΚ Α' 70) «...για τον σκοπό της καταπολέμησης της ανεργίας με τη δημιουργία νέων θέσεων εργασίας είναι δυνατό να επιχορηγούνται από τον ΟΑΕΔ επιχειρήσεις και γενικά εργοδότες του ιδιωτικού τομέα που καταρτίζονται με αποφάσεις του Υπουργείου Εργασίας μετά από γνώμη του Δ.Σ. του ΟΑΕΔ». Σύμφωνα με το άρθρο 4 παρ. 1 του Ν. 3614/2007,όπως τροποποιήθηκε και ισχύει, ο Οργανισμός Απασχόλησης Εργατικού Δυναμικού (ΟΑΕΔ), στο πλαίσιο του προγράμματος, ασκεί καθήκοντα Ενδιάμεσου Φορέα Διαχείρισης (ΕΦΔ).
Παράδειγμα Β: Ενδιαφερόμενη επιχείρηση εμφανίζει ανώτατο αριθμό απασχολούμενου προσωπικού για τον μήνα Δεκέμβριο -συγκεκριμένα στις 20.12.2014 -πέντε (5) άτομα, αλλά στη συνέχεια καταγγέλλει, στις 23.12.2014, τη σύμβαση του ενός (1) ατόμου. Επομένως, ο ανώτατος αριθμός έχει μειωθεί κατά ένα (1) άτομο. Η επιχείρηση προσλαμβάνει στη συνέχεια, λ.χ. στις 12.02.2015, άλλο ένα (1) άτομο με το ίδιο καθεστώς απασχόλησης με το άτομο που απολύθηκε στις 23.12.2014. Κατόπιν στις 10.04.2015 προβαίνει στην πρόσληψη ενός (1) ακόμα ατόμου. Η τελευταία αυτή πρόσληψη αποτελεί νέα θέση εργασίας και, μπορεί να επιχορηγηθεί, εφόσον την διατηρεί τόσο κατά την ημερομηνία υποβολής της αίτησης για υπαγωγή στο πρόγραμμα όσο και κατά την διεξαγωγή του πρώτου επιτόπιου ελέγχου και με την προϋπόθεση να πληρούνται οι όροι της παρ.2 του Κεφαλαίου 4 της παρούσας Δημόσιας Πρόσκλησης και γενικότερα οι συνολικοί όροι του προγράμματος. Επισημαίνεται ότι στην περίπτωση που η ενδιαφερόμενη επιχείρηση προέβη σε μείωση κατά μία θέση του προϋπάρχοντας προσωπικού της π.χ. στις 01.07.2015, δηλαδή μετά την δημιουργία της νέας θέσης, και στην συνέχεια προσέλαβε με το ίδιο καθεστώς απασχόλησης ένα (1) άτομο ως αντικαταστάτη του (προϋπάρχοντος προσωπικού) π.χ. στις 10.09.2015 τότε εντάσσεται στο πρόγραμμα διότι μέχρι την υποβολή της αίτησης για υπαγωγή έχει προβεί σε αντικατάσταση (στις 10.09.2015) της προϋπάρχουσας θέσης που μείωσε (στις 01.07.2015).
> Οι εργοδότες που έχουν δημιουργήσει νέες θέσεις εργασίας εκτός των γεωγραφικών ορίων των διοικητικών περιφερειών για τις οποίες προκύπτει η χρηματοδότηση, σύμφωνα με το Κεφάλαιο 2,
> Επιχειρήσεις εις βάρος των οποίων εκκρεμεί ανάκτηση προηγούμενων κρατικών ενισχύσεων. Είναι δυνατή η υπαγωγή των επιχειρήσεων για τις οποίες έχει εκδοθεί απόφαση διακοπής με αναζήτηση αναλογούντος ποσού ή απόφαση δημοσιονομικής διόρθωσης, εφόσον προσκομίσουν ταμειακό παραστατικό πληρωμής δικαιούχου από το οποίο να προκύπτει ότι έχουν εξοφλήσει ή εξακολουθούν και καταβάλουν τις τυχόν δόσεις.
Στην περίπτωση που το αντικείμενο εργασιών μίας επιχείρησης είναι σύνθετο και το ένα από τα αντικείμενα εξαιρείται του προγράμματος (εκτός των περιπτώσεων που αναφέρονται στο ανωτέρω εδάφιο για τις επιχειρήσεις που εμπίπτουν στις εξαιρέσεις του πεδίου εφαρμογής του Καν.1407/2013). Στις περιπτώσεις που το αντικείμενο εργασιών που εξαιρείται αναφέρεται μεταξύ των σκοπών όπως ορίζονται από το καταστατικό της επιχείρησης και δεν ορίζεται στην έναρξη δραστηριότητας στην Δ.Ο.Υ., η επιχείρηση δύναται να υποβάλει ηλεκτρονική αίτηση συμμετοχής στο πρόγραμμα, εφόσον συνυποβάλει υπεύθυνη δήλωση στην οποία θα αναφέρει ότι δεν πρόκειται να ασκήσει κατά τη διάρκεια του προγράμματος το εξαιρούμενο αντικείμενο εργασιών. Εάν το αντικείμενο εργασιών αναφέρεται στην έναρξη δραστηριότητας στη Δ.Ο.Υ., η επιχείρηση για να ενταχθεί θα πρέπει να προβεί σε μεταβολή εργασιών στη Δ.Ο.Υ. πριν την ημερομηνία υποβολής της αίτησης ως προς το εξαιρούμενο αντικείμενο και να υποβάλει υπεύθυνη δήλωση στην οποία θα αναφέρει ότι δεν πρόκειται να ασκήσει κατά τη διάρκεια του προγράμματος το εξαιρούμενο αντικείμενο εργασιών.
Παράδειγμα 1: Έστω επιχείρηση που δημιούργησε νέα θέση εργασίας στις 12.01.2015 και το άτομο δεν διέθετε σωρευτικά τις ανωτέρω προϋποθέσεις i και ii της παρούσας παραγράφου. Κατόπιν η θέση κενώθηκε και το άτομο αποχώρησε (με οποιοδήποτε τρόπο) από την επιχείρηση στις 20.02.2015 και η επιχείρηση προέβη σε αντικατάσταση του με άλλο άτομο στις 15.07.2015 το οποίο διέθετε σωρευτικά τις ανωτέρω προϋποθέσεις και το διατηρει έως την ημερομηνία υποβολής της αίτησης για υπαγωγή. Σε αυτήν την περίπτωση η επιχείρηση a) θα επιχορηγηθεί για το χρονικό διάστημα από 15.07.2015 έως 30.11.2015 (αντικατάσταση της νέας θέσης με άτομο που διαθέτει σωρευτικά τις ανωτέρω προϋποθέσεις) σύμφωνα με την παρ.2 του Κεφαλαίου 4 της παρούσας Δημόσιας Πρόσκλησης και b) θα δεσμευτεί για την διατήρηση της από τις 01.12.2015 και μετά, για το χρονικό διάστημα από 15.07.2015 έως 30.11.2015, σύμφωνα με το Κεφάλαιο 8 της παρούσας Δημόσιας Πρόσκλησης. Επισημαίνεται ότι σε αυτήν την περίπτωση η επιχείρηση θα καταχωρήσει στην ηλεκτρονική αίτηση για την αιτούμενη προς επιχορήγηση νέα θέση εργασίας τα στοιχεία ΑΦΜ, ΑΜΚΑ κλπ του πρώην ανέργου που προσέλαβε ως νέα επιπλέον θέση στις 15.07.2015 (αντικαταστάτης της νέας θέσης) και διέθετε τις προϋποθέσεις τις παρ.2 του Κεφαλαίου 4 της παρούσας Δημόσιας Πρόσκλησης.
Σε περίπτωση που οι ωφελούμενοι είναι i. ομογενείς από Αλβανία, Κωνσταντινούπολη από τα νησιά Ίμβρο και Τένεδο θα πρέπει να διαθέτουν το Ειδικό Δελτίο Ταυτότητας Ομογενούς ή Άδεια Διαμονής Ενιαίου Τύπου (ΑΔΕΤ) και ii. πολίτες τρίτων χωρών, θα πρέπει να διαθέτουν άδεια διαμονής (ή Βεβαίωση τύπου Α'), η οποία να τους παρέχει το δικαίωμα πρόσβασης σε εξαρτημένη μισθωτή εργασία.
Ο Προϊστάμενος της Υπηρεσίας (ΚΠΑ2) όπου ανήκει η έδρα της επιχείρησης προβαίνει άμεσα στον έλεγχο των αναφερόμενων στην ηλεκτρονική αίτηση της επιχείρησης από τα Πληροφοριακά Συστήματα (Π.Σ.) του ΟΑΕΔ, του ΕΡΓΑΝΗ (ΠΣ ΣΕΠΕ - ΟΑΕΔ- ΙΚΑ/ΕΤΑΜ) του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης, της Γ.Γ.Π.Σ. , του ΙΚΑ- ΕΤΑΜ και του Υπουργείου Εσωτερικών και Διοικητικής Ανασυγκρότησης (όσον αφορά στις περιπτώσεις των πολιτών τρίτων χωρών και των ομογενών) και προβαίνει στην έκδοση της σχετικής (εγκριτικής ή απορριπτικής) απόφασης, για το σύνολο των ατόμων που αιτείται να επιχορηγηθεί η επιχείρηση (για την έδρα ή/και για τα υποκαταστήματα).
Όσον αφορά την έννοια της τριετίας όταν εξετάζεται η έγκριση μίας ενίσχυσης de minimis π.χ. στις 10/12/2015 τότε ελέγχονται οι ενισχύσεις που έχουν εγκριθεί για την επιχείρηση τα έτη 2013, 2014 και 2015 μέχρι τις 10/12/2015.
Παράδειγμα 3: Έστω επιχείρηση η οποία δημιούργησε τρεις (3) νέες θέσεις εργασίας, με καθεστώς μερικής απασχόλησης στις 12.01.2015 και στις 04.05.2015 και με καθεστώς πλήρους απασχόλησης στις 29.06.2015 αντίστοιχα. Σε αυτήν την περίπτωση για τις νέες θέσεις εργασίας που δημιούργησε η επιχείρηση α) θα λάβει το ανάλογο ποσό που αντιστοιχεί για τα ανωτέρω χρονικά διαστήματα από την ημερομηνία πρόσληψης τους δηλαδή από 12-1-2015 έως 30-11¬2015 και από 04-5-2015 έως 30-11-2015 με το ποσό των 9 € ημερησίως και β) από 29-06-2015 έως 30-11-2015 με το ποσό των 18 € ημερησίως και γ) θα δεσμευθεί για την διατήρηση και των τριών από τις 01.12.2015 και μετά, από την δημιουργία της πρώτης πρόσληψης (νέα θέση εργασίας) δηλαδή για το χρονικό διάστημα που προκύπτει από τις 12.01.2015 έως 30.11.2015. Αναλογικά θα εφαρμοστεί και σε αντίστοιχες περιπτώσεις. Στις περιπτώσεις αντικαταστάσεων οι ωφελούμενοι θα πρέπει να διαθέτουν τις προϋποθέσεις της παρ.2 του Κεφαλαίου 4, προκειμένου να επιχορηγηθεί η δικαιούχος επιχείρηση.
Επισήμανση Δ.: Ο έλεγχος των ανωτέρω προϋποθέσεων για την δημιουργούμενη νέα θέση εργασίας που έχει δηλώσει ο εργοδότης στην ηλεκτρονική του αίτηση, διεξάγεται από το αρμόδιο γραφείο του ΚΠΑ2 από τα Πληροφοριακά Συστήματα (Π.Σ.) του ΟΑΕΔ, του ΕΡΓΑΝΗ (ΠΣ ΣΕΠΕ - ΟΑΕΔ- ΙΚΑ/ΕΤΑΜ) του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης, της Γ.Γ.Π.Σ., του ΙΚΑ-ΕΤΑΜ και του Υπουργείου Εσωτερικών και Διοικητικής Ανασυγκρότησης (όσον αφορά στις περιπτώσεις των πολιτών τρίτων χωρών και των ομογενών). Ο έλεγχος των ανωτέρω i και ii προϋποθέσεων για τους τυχόν αντικαταστάτες γίνεται κατά τον επιτόπιο έλεγχο, όπου και καταγράφονται στο έντυπο του πρώτου επιτόπιου ελέγχου ώστε να υπολογιστεί επακριβώς το χρονικό διάστημα επιχορήγησης και δέσμευσης αντίστοιχα.
Σε περίπτωση που δεν υπάρχουν οι υπογραφές των εργαζομένων στο υπόδειγμα Β είναι δυνατή η καταβολή της επιχορήγησης αρκεί να συνυποβληθούν παραστατικά πληρωμής των εργαζομένων (υπογεγραμμένες μισθοδοτικές καταστάσεις κλπ.)
γ) Γραμμάτια είσπραξης ή βεβαίωση απόδοσης ασφαλιστικών εισφορών για τους εργαζόμενους (επιχορηγούμενες και υφιστάμενες, κατά την ημερομηνία υποβολής της ηλεκτρονικής αίτησης υπαγωγής, θέσεις εργασίας) στα οικεία ασφαλιστικά ταμεία κύριας και επικουρικής ασφάλισης. Αντίγραφα των γραμματίων κατάθεσης (αν η καταβολή έγινε σε Τράπεζα) ή των προσωρινών γραμματίων είσπραξης (αν η καταβολή έγινε π.χ. σε Υποκ/μα του ΙΚΑ-ΕΤΑΜ), που αντιστοιχούν στις μηνιαίες εισφορές, τις οποίες ήταν υποχρεωμένος ο εργοδότης να καταβάλει για τους μήνες από τον Δεκέμβριο του 2014 έως και την υποβολή της αίτησης για καταβολή της επιχορήγησης). Σε περίπτωση που επιχειρήσεις χρησιμοποιούν τους εναλλακτικούς τρόπους συναλλαγής για την απόδοση των ασφαλιστικών τους εισφορών (π.χ. Internet Banking, Phone Banking) τότε θα πρέπει να προσκομίσουν αντίγραφο συναλλαγής πληρωμής όπου αναγράφεται η ένδειξη «ΑΜΕΣΗ ΠΛΗΡΩΜΗ ΙΚΑ-ΕΤΑΜ», «ΕΚΤΕΛΕΣΜΕΝΗ», «ΚΑΤΑΧΩΡΗΘΗΚΕ» και Υπεύθυνη δήλωση ότι τα αναγραφόμενα είναι ακριβή και αληθή. Εάν η Υπηρεσία κρίνει ότι τα παραπάνω στοιχεία χρήζουν περαιτέρω έρευνας, ενδείκνυται να τα διασταυρώσει και με την αρμόδια Υπηρεσία του ΙΚΑ-ΕΤΑΜ ή του οικείου ασφαλιστικού φορέα κύριας ή και επικουρικής ασφάλισης. Στις περιπτώσεις που η επιχείρηση έχει προβεί σε ρύθμιση των οφειλών της προς το ΙΚΑ-ΕΤΑΜ ή τους οικείους ασφαλιστικούς φορείς ή τα επικουρικά ταμεία εκτός ΙΚΑ- ΕΤΕΑΜ, για να είναι δυνατή η καταβολή της επιχορήγησης θα πρέπει η ρύθμιση να έχει κατατεθεί εμπρόθεσμα μαζί με τα υπόλοιπα δικαιολογητικά που αναφέρονται παραπάνω και στην απόφαση ρύθμισης να συμπεριλαμβάνεται το κρίσιμο χρονικό διάστημα από τον Δεκέμβριο του 2014 έως την ημερομηνία υποβολής της αίτησης για καταβολή της επιχορήγησης και εφόσον οι δόσεις της ρύθμισης καταβάλλονται κανονικά. Σε περίπτωση που η ρύθμιση δεν τηρείται, η αξίωση για καταβολή της επιχορήγησης θα απορρίπτεται, με την έκδοση απόφασης παραγραφής από τον Προϊστάμενο του ΚΠΑ2. Εάν η Υπηρεσία κρίνει 0TL τα παραπάνω στοιχεία χρήζουν περαιτέρω έρευνας, ενδείκνυται να τα διασταυρώσει και με την αρμόδια Υπηρεσία του ΙΚΑ-ΕΤΑΜ ή του οικείου ασφαλιστικού φορέα κύριας ή και επικουρικής ασφάλισης.
Παράδειγμα 2: Έστω επιχείρηση η οποία δημιούργησε τρεις (3) νέες θέσεις εργασίας, με καθεστώς μερικής απασχόλησης στις 12.01.2015 και τις 04.05.2015 και με καθεστώς πλήρους απασχόλησης στις 29.06.2015 αντίστοιχα. Σε αυτήν την περίπτωση για τις νέες θέσεις εργασίας που δημιούργησε η επιχείρηση θα δεσμευθεί για την διατήρηση και των τριών από τις 01.12.2015 και μετά, από την δημιουργία της πρώτης πρόσληψης (νέα θέση εργασίας) δηλαδή για το χρονικό διάστημα που προκύπτει από τις 12.01.2015 έως 30.11.2015. Αναλογικά θα εφαρμοστεί και σε αντίστοιχες περιπτώσεις. Στις περιπτώσεις αντικαταστάσεων οι ωφελούμενοι θα πρέπει να διαθέτουν τις προϋποθέσεις της παρ.2 του Κεφαλαίου 4, προκειμένου να επιχορηγηθεί η δικαιούχος επιχείρηση.
Σε περίπτωση που διαπιστωθεί παράβαση όρου ή όρων ή/και προϋποθέσεων του προγράμματος ή το ποσό της ενίσχυσης έχει καταβληθεί από τον ΟΑΕΔ ως αχρεωστήτως απευθείας στην δικαιούχο επιχείρηση τότε θα επιβάλλεται δημοσιονομική διόρθωση και θα εφαρμόζονται αντίστοιχα οι διατάξεις α) του άρθρου 29 του ν.1262/1982 (ΦΕΚ 70/Α'/16.6.1982), όπως ισχύει για την απόδοση στον ΟΑΕΔ, για την διακοπή της επιχορήγησης καθώς και οι διατάξεις της με αριθμό 1016784/1299-25/0016/26-02-1997 (ΦΕΚ Β' 120) Απόφασης του Υπουργού Οικονομικών, η οποία εκδόθηκε κατ' εξουσιοδότηση της παραγράφου 4 του άρθρου 106 του Κώδικα Δημοσίου Λογιστικού (Ν. 2362 / 1995) και δυνάμει της οποίας η είσπραξη των εσόδων του Ο.Α.Ε.Δ. ανατέθηκε στις Δημόσιες Οικονομικές Υπηρεσίες και β) οι διατάξεις της ΥΠΑΣΥΔ με αριθμ. 14053/ΕΥΣ 1749/27-3-2008, όπως αυτή ισχύει κάθε φορά.
Συγκεκριμένα στην περίπτωση που μετά την καταβολή οποιουδήποτε ποσού επιχορήγησης και κατά τη διενέργεια της επιτόπιας / διοικητικής επαλήθευσης διαπιστωθεί παρατυπία ή παράβαση των όρων και προϋποθέσεων του προγράμματος από τον δικαιούχο, θα αναφέρονται με κατάλληλη τεκμηρίωση και αναφορά οι διατάξεις που έχουν παραβιαστεί και θα προτείνεται από τους αρμόδιους ελεγκτές του Οργανισμού δημοσιονομική διόρθωση, από την ημερομηνία που έχει λάβει χώρα η παρατυπία, όσον αφορά στα ποσά που έχουν καταβληθεί αχρεωστήτως ή παρανόμως σε φυσικά ή νομικά πρόσωπα, δηλαδή η διακοπή της επιχορήγησης με αναζήτηση του αναλογούντος ποσού, σύμφωνα με την παρ.7 του άρθρου 29 του ν.1262/1982 (ΦΕΚ 70/Α'/16.6.1982), όπως ισχύει για την απόδοση στον ΟΑΕΔ.
Όσον αφορά στους επιτόπιους ελέγχους (επιτόπιες επαληθεύσεις) που διενεργούνται μετά τον πρώτο επιτόπιο έλεγχο και κατά τη διάρκεια της δέσμευσης του προγράμματος (έντυπο «λίστας ελέγχου για την επιχορήγηση τριμήνου επιχορήγησης»), οι αρμόδιοι ελεγκτές του Ο.Α.Ε.Δ. συντάσσουν εντός δεκαπέντε (15) ημερών από την διενέργεια των σχετικών ελέγχων, εκθέσεις επιτόπιας / διοικητικής επαλήθευσης με βάση τη λίστα ελέγχου, καθώς και τον διοικητικό έλεγχο, σε συνεργασία με τους υπαλλήλους του Γραφείου Απασχόλησης του αρμόδιου ΚΠΑ2. Αντίγραφο της Λίστας Ελέγχου παραδίδεται μετά την ολοκλήρωση του επιτόπιου ελέγχου, στον δικαιούχο από τους ελεγκτές του Οργανισμού.
Στην περίπτωση που μετά την εξέταση των αντιρρήσεων (ένσταση) από τον Προϊστάμενο της Υπηρεσίας (ΚΠΑ2) και την απόρριψη ή την μερική απόρριψη αυτών ή την παρέλευση άπρακτης της προθεσμίας υποβολής της, τότε το πόρισμα της «Εκθεσης Επιτόπιας / Διοικητικής Επαλήθευσης» οριστικοποιείται με την έκδοση «Απόφασης Δημοσιονομικής Διόρθωσης» 1 από τον Προϊστάμενο της αρμόδιας Υπηρεσίας (ΚΠΑ2) με την οποία οριστικοποιείται η δημοσιονομική διόρθωση με ανάκτηση ποσού εντόκως, κατά το μέρος που κριθούν αβάσιμες οι αντιρρήσεις, το οποίο πρέπει να επιστραφεί στον Οργανισμό εντός δέκα (10) ημερών. Στην περίπτωση που ο δικαιούχος δεν επιστρέψει το προς ανάκτηση ποσό στην αρμόδια Υπηρεσία ΚΠΑ2 εντός της προβλεπόμενης προθεσμίας, τότε θα αποστέλλεται στην Δ/νση Απασχόλησης του Οργανισμού ο σχετικός πίνακας με τα απαραίτητα στοιχεία για έκδοση πράξης βεβαίωσης οφειλής από το Δ.Σ. του Οργανισμού, και μέσω της αρμόδιας Δ.Ο.Υ. θα επιδιωχθεί η είσπραξη του με βάση τις διατάξεις του Κώδικα Εισπράξεως Δημοσίων Εσόδων (ΚΕΔΕ).
Η Απόφαση δημοσιονομικής διόρθωσης μαζί με την έκθεση επιτόπιας/διοικητικής επαλήθευσης θα κοινοποιείται επίσης και στην Υπηρεσία Διεθνών Σχέσεων του Οργανισμού.
Το επιτόκιο που εφαρμόζεται είναι το επιτόκιο αναφοράς που ορίζεται, για κάθε ημερολογιακό έτος, από την Ευρωπαϊκή Επιτροπή για την Ελλάδα και δημοσιεύεται στην Επίσημη Εφημερίδα της Ευρωπαϊκής Ένωσης, σύμφωνα με τα οριζόμενα στο άρθρο 9 του κεφαλαίου V του Κανονισμού (ΕΚ) 794/2004 της Επιτροπής. Δηλαδή υπολογίζεται το επιτόκιο της χρονικής στιγμής που καταβλήθηκε η ενίσχυση. Τα επιτόκια για κάθε χρονική περίοδο μπορούν να αναζητηθούν στην ηλεκτρονική διεύθυνση της Ευρωπαϊκής Ένωσης: http://ec.europa.eu/competition/state_aid/legislation/reference_rates.html .
Οποιαδήποτε διαφορά προκύψει μεταξύ των επιχειρήσεων και των Υπηρεσιών Απασχόλησης του ΟΑΕΔ, πλην των περιπτώσεων δημοσιονομικής διόρθωσης του άρθρου 9 της παρούσας, θα επιλύεται με απόφαση της Ειδικής Επιτροπής Ενστάσεων ή του αρμόδιου κάθε φορά οργάνου. Οι ενστάσεις θα υποβάλλονται στην αρμόδια Υπηρεσία εντός δέκα (10) ημερών από την κοινοποίηση της απορριπτικής απόφασης.
1. Ύστερα από την έκδοση της εγκριτικής απόφασης υπαγωγής από τον Προϊστάμενο του αρμόδιου ΚΠΑ2 πραγματοποιείται άμεσα ο πρώτος επιτόπιος έλεγχος (επιτόπια επαλήθευση), μετά την απόφαση ανάθεσης από την αρμόδια Διεύθυνση Διοικητικού, σε ελεγκτές προκειμένου να ελεγχθεί αν ο δικαιούχος τηρεί τους όρους του προγράμματος όπως π.χ. διατήρηση της απασχόλησης όσον αφορά στα άτομα που έχει δηλώσει στην αίτηση υπαγωγής ως νέες θέσεις εργασίας που δημιούργησε από 01.01.2015 έως και 31.08.2015, απασχόληση του μη επιχορηγούμενου προσωπικού, έλεγχος των προϋποθέσεων της παρ.2 του Κεφαλαίου 4 των δυνητικά ωφελουμένων και των τυχόν αντικαταστατών τους, λειτουργία της επιχείρησης, έλεγχος του προϋπάρχοντος προσωπικού κατά τον μήνα Δεκέμβριο και έως την ημερομηνία του επιτόπιου ελέγχου κ.λπ.
Η Ειδική Υπηρεσία Διαχείρισης του ΕΠ «Ανάπτυξη Ανθρώπινου Δυναμικού» διατηρεί το δικαίωμα να πραγματοποιεί επαληθεύσεις στον ΟΑΕΔ, ως προς την τήρηση των καθηκόντων του, ως Ενδιάμεσου Φορέα Διαχείρισης. Έλεγχοι σύμφωνα με τα προβλεπόμενα στους σχετικούς κανονισμούς και το Ν. 3614/07 διενεργούνται από την Αρχή Πιστοποίησης, την Αρχή Ελέγχου (ΕΔΕΛ), καθώς και τα αρμόδια όργανα της Ε.Ε..
Οι επαληθεύσεις του προγράμματος (επιτόπιοι έλεγχοι) θα διενεργούνται από υπαλλήλους του ΟΑΕΔ σύμφωνα με τα οριζόμενα α) στην Κοινή Υπουργική Απόφαση υπ' αριθμ. 2/82850/0022/2013 (ΦΕΚ487/9-10-2013)
β) τις διατάξεις της ΥΠΑΣΥΔ με αριθμ. 14053/ΕΥΣ 1749/27-3-2008, όπως αυτή ισχύει κάθε φορά.
ii. Γραπτή ενημέρωση των ωφελουμένων πρώην ανέργων από τους Δικαιούχους, για την ένταξή τους στο ανωτέρω πρόγραμμα.
iii. Γραπτή Ενημέρωση (προτοτυποποιημένο έντυπο σε μορφή Α4) η οποία θα διατηρείται στον φάκελο της επιχείρησης η οποία θα αναφέρει τα εξής: «Η Επιχείρηση επιχορηγείται για την απασχόληση ανέργου ή ανέργων σε Νέες Θέσεις Εργασίας από το Ευρωπαϊκό Κοινωνικό Ταμείο, στο πλαίσιο του Ε.Π. Ανάπτυξη Ανθρώπινου Δυναμικού 2007-2013».
Β. ΕΙΔΙΚΟ ΠΡΟΓΡΑΜΜΑ ΝΕΩΝ ΕΛΕΥΘΕΡΩΝ ΕΠΑΓΓΕΛΜΑΤΙΩΝ. ΜΕ ΣΤΟΧΟ ΤΗΝ ΕΝΙΣΧΥΣΗ ΤΗΣ ΡΕΥΣΤΟΤΗΤΑΣ ΚΑΙ ΤΗΣ ΑΠΑΣΧΟΛΗΣΗΣ ΚΑΤΑ ΤΗ ΔΙΑΡΚΕΙΑ ΤΗΣ ΚΡΙΣΗΣ ΣΤΙΣ ΔΙΟΙΚΗΤΙΚΕΣ ΠΕΡΙΦΕΡΕΙΕΣ ΤΟΥ ΆΞΟΝΑ ΠΡΟΤΕΡΑΙΟΤΗΤΑΣ 7 (ΚΡΗΤΗ. ΙΟΝΙΑ ΝΗΣΙΑ. Β. ΑΙΓΑΙΟ. ΑΝΑΤΟΛΙΚΗ ΜΑΚΕΔΟΝΙΑ και ΘΡΑΚΗ. ΗΠΕΙΡΟΣ. ΘΕΣΣΑΛΙΑ. ΔΥΤΙΚΗ ΕΛΛΑΔΑ ΚΑΙ ΠΕΛΟΠΟΝΝΗΣΟΣ)
Οι ενδιαφερόμενοι μπορούν να υποβάλουν αιτήσεις εκδήλωσης ενδιαφέροντος από τις 23/11/2015 έως τις 07/12/2015. και ώρες από 10:00 μέχρι 23:59.
Η δαπάνη του ανωτέρω προγράμματος εντάσσεται στον Θεματικό Άξονα Προτεραιότητας 3: «Διευκόλυνση της πρόσβασης στην απασχόληση», Άξονα Προτεραιότητας 7 με κωδικό θέματος προτεραιότητας 66 της με αριθμό 53672/4775/17.7.2008 Υ.Α. του Υπουργείου Εργασίας και Κοινωνικής Ασφάλισης, με θέμα "Εκχώρηση αρμοδιοτήτων διαχείρισης για πράξεις του Επιχειρησιακού Προγράμματος «ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ» στον «ΟΡΓΑΝΙΣΜΟ ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ»", όπως τροποποιήθηκε και ισχύει.
Για το έτος 2015: 50.000 ευρώ Για το έτος 2016: 50.000 ευρώ
Με τη με αριθμό 53672/4775/17-07-2008 υπουργική απόφαση, όπως τροποποιήθηκε με τη με αριθμό 9.12276/οικ.6.1615/15-07-2009 υπουργική απόφαση και τη με αριθμό 0.6403/οικ. 6.733/30-3-2010 υπουργική απόφαση, όπως εκάστοτε ισχύει, εκχωρήθηκαν αρμοδιότητες διαχείρισης για πράξεις του Ε.Π. «Ανάπτυξη Ανθρώπινου Δυναμικού» στον ΟΑΕΔ.
4. Οι ομογενείς ή πολίτες τρίτων χωρών που θα συμμετέχουν στο πρόγραμμα θα πρέπει να διαθέτουν άδεια διαμονής, η οποία να τους παρέχει το δικαίωμα πρόσβασης σε ανεξάρτητη οικονομική δραστηριότητα.
2. Επιχειρήσεις που δραστηριοποιούνται εκτός των γεωγραφικών ορίων των διοικητικών περιφερειών για τις οποίες προκύπτει η χρηματοδότηση, σύμφωνα με το Κεφάλαιο 14.
2. Τα νομικά πρόσωπα πρόσφατο καταστατικό της επιχείρησης από όπου θα προκύπτει η μετοχική ή/και εταιρική σύνθεσή της ,καθώς και το ΑΦΜ της επιχείρησης.
5. Άδεια για την άσκηση του επαγγέλματος, όπου απαιτείται καθώς και εγγραφή στο αρμόδιο Επαγγελματικό Επιμελητήριο. Άδεια ασκήσεως επαγγέλματος δύναται να διαθέτει είτε ο ίδιος είτε ένας τουλάχιστον από τους απασχολουμένους (με πλήρη απασχόληση) στην επιχείρησή και σε περίπτωση εταιρείας είτε ο ένας τουλάχιστον από τους εταίρους που απασχολείται στην εταιρεία είτε ένας από τους απασχολουμένους (με πλήρη απασχόληση) σε αυτή.
Μετά την ηλεκτρονική υποβολή της «αίτησης υπαγωγής στο πρόγραμμα - καταβολής της επιχορήγησης -υπεύθυνης δήλωσης», η επιχείρηση του νέου ελεύθερου επαγγελματία πρέπει να είναι έτοιμη να ελεγχθεί οποιαδήποτε χρονική στιγμή από ελεγκτές του ΟΑΕΔ.
Για τις επιχειρήσεις με έδρα την οικία (βλ. ειδικές περιπτώσεις που αναφέρονται στο Κεφ. 19 της παρούσης) ως επιλέξιμη δαπάνη λογίζεται το 1/3 της συνολικής αξίας του ενοικίου.
Για τις επιχειρήσεις με έδρα την οικία (βλ. ειδικές περιπτώσεις που αναφέρονται στο Κεφ. 19 της παρούσης) ως επιλέξιμη δαπάνη λογίζεται το 1/3 της συνολικής αξίας των εν λόγω λογαριασμών/τιμολογίων.
• οι δαπάνες κατάρτισης του δικαιούχου σε πιστοποιημένο φορέα επαγγελματικής κατάρτισης, εφόσον υπάρχει συνάφεια με το αντικείμενο δραστηριότητας της επιχείρησης ή με τη λειτουργία της, και σε περίπτωση που δεν επιχορηγείται από άλλο πρόγραμμα για τις ίδιες δαπάνες
Ειδικότερα, τα παραστατικά που θα ελέγχονται κατά τον επιτόπιο έλεγχο και θα προσκομίζονται στη συνέχεια προκειμένου για την απόφαση καταβολής της επιχορήγησης, θα είναι εξοφλημένα τιμολόγια ή λογιστικά έγγραφα ισοδύναμης αποδεικτικής αξίας καταχωρημένα στα βιβλία της επιχείρησης τους, σύμφωνα με τον Κώδικα Βιβλίων και Στοιχείων ή στις αντίστοιχες κατηγορίες βιβλίων του Κώδικα Φορολογικής Απεικόνισης Συναλλαγών.
2. Η επιχείρηση δεν πρέπει να διακόψει τη λειτουργία της ή να προβεί σε μεταβολή των όρων και των προϋποθέσεων του προγράμματος κατά το δωδεκάμηνο από την εγκριτική απόφαση του Προϊσταμένου, άλλως διακόπτεται η επιχορήγηση με επιστροφή του αναλογούντος ποσού, σύμφωνα με τα οριζόμενα στο Κεφάλαιο 21 της παρούσης.
Σε περίπτωση που διαπιστωθεί παράβαση όρου ή όρων ή/και προϋποθέσεων του προγράμματος ή το ποσό της ενίσχυσης έχει καταβληθεί από τον ΟΑΕΔ ως αχρεωστήτως απευθείας στην δικαιούχο επιχείρηση τότε θα επιβάλλεται δημοσιονομική διόρθωση και θα εφαρμόζονται αντίστοιχα οι διατάξεις του άρθρου 29 του ν.1262/1982 (ΦΕΚ 70/Α'/16.6.1982), όπως ισχύει για την απόδοση στον ΟΑΕΔ, για την διακοπή της επιχορήγησης καθώς και οι διατάξεις της με αριθμό 1016784/1299-25/0016/26-02-1997 (ΦΕΚ Β' 120) Απόφασης του Υπουργού Οικονομικών, η οποία εκδόθηκε κατ' εξουσιοδότηση της παραγράφου 4 του άρθρου 106 του Κώδικα Δημοσίου Λογιστικού (Ν. 2362 / 1995) και δυνάμει της οποίας η είσπραξη των εσόδων του Ο.Α.Ε.Δ. ανατέθηκε στις Δημόσιες Οικονομικές Υπηρεσίες. Επισημαίνεται ότι ειδικότερα για τις δημοσιονομικές διορθώσεις που αφορούν στο συγχρηματοδοτούμενο σκέλος του ανωτέρω προγράμματος θα εφαρμόζονται οι διατάξεις της ΥΠΑΣΥΔ με αριθμ. 14053/ΕΥΣ 1749/27-3-2008, όπως αυτή ισχύει κάθε φορά.
Όσον αφορά στους επιτόπιους ελέγχους (επιτόπιες επαληθεύσεις) που διενεργούνται κατά τη διάρκεια υλοποίησης του προγράμματος, οι αρμόδιοι ελεγκτές του Ο.Α.Ε.Δ. συντάσσουν εντός δεκαπέντε (15) ημερών από την διενέργεια των σχετικών ελέγχων, εκθέσεις επιτόπιας/διοικητικής επαλήθευσης με βάση τη λίστα ελέγχου, καθώς και τον διοικητικό έλεγχο, σε συνεργασία με τους υπαλλήλους του Γραφείου Απασχόλησης του αρμόδιου ΚΠΑ2.
Στην περίπτωση που μετά την εξέταση των αντιρρήσεων (ένσταση) από τον Προϊστάμενο της Υπηρεσίας (ΚΠΑ2) και την απόρριψη ή την παρέλευση άπρακτης της προθεσμίας υποβολής της, τότε το πόρισμα της έκθεσης επιτόπιας/διοικητικής επαλήθευσης οριστικοποιείται με την έκδοση «Απόφασης Δημοσιονομικής Διόρθωσης» από τον Προϊστάμενο της αρμόδιας Υπηρεσίας (ΚΠΑ2) με την οποία οριστικοποιείται η δημοσιονομική διόρθωση με ανάκτηση ποσού εντόκως, κατά το μέρος που κριθούν αβάσιμες οι αντιρρήσεις, το οποίο πρέπει να επιστραφεί στον Οργανισμό εντός δέκα (10) ημερών.
Η «Απόφαση Δημοσιονομικής Διόρθωσης» i. οριστικοποιεί το πόρισμα της «Εκθεσης Επιτόπιας/Διοικητικής Επαλήθευσης», ii. κοινοποιείται στον δικαιούχο (επιχείρηση) iii. αναφέρει την εφάπαξ ανάκτηση του ποσού εντόκως, από την ημερομηνία λήψης της κάθε ενίσχυσης ξεχωριστά έως την ημερομηνία που εκδίδεται αυτή, iv. ορίζει την καταληκτική ημερομηνία επιστροφής του ποσού που αναφέρεται στην εν λόγω απόφαση, στον Οργανισμό και v. ορίζει την προθεσμία προσβολής αυτής με ένδικα μέσα.
Η «Απόφαση Δημοσιονομικής Διόρθωσης» μαζί με την «Έκθεση Επιτόπιας/Διοικητικής Επαλήθευσης» θα κοινοποιείται επίσης και στην Υπηρεσία Διεθνών Σχέσεων του Οργανισμού, προκειμένου να προβεί στις απαραίτητες ενέργειες στο ΟΠΣ.
Το επιτόκιο που εφαρμόζεται είναι το επιτόκιο αναφοράς που ορίζεται, για κάθε ημερολογιακό έτος, από την Ευρωπαϊκή Επιτροπή για την Ελλάδα και δημοσιεύεται στην Επίσημη Εφημερίδα της Ευρωπαϊκής Ένωσης, σύμφωνα με τα οριζόμενα στο άρθρο 9 του κεφαλαίου V του Κανονισμού (ΕΚ) 794/2004 της Επιτροπής. Δηλαδή υπολογίζεται το επιτόκιο της χρονικής στιγμής που καταβλήθηκε η ενίσχυση. Τα επιτόκια για κάθε χρονική περίοδο μπορούν να αναζητηθούν στην ηλεκτρονική διεύθυνση της Ευρωπαϊκής Ένωσης: http://ec.europa.eu/competition/state_aid/legislation/reference_rates.html
Διαφορές που τυχόν προκύψουν μεταξύ των ενδιαφερομένων και των Υπηρεσιών Απασχόλησης (ΚΠΑ2) του ΟΑΕΔ, για τις περιπτώσεις που αφορούν σε απορριπτική απόφαση υπαγωγής, ανάκληση απόφασης υπαγωγής και απόφαση παραγραφής αξίωσης, (πλην δηλαδή των περιπτώσεων δημοσιονομικής διόρθωσης), επιλύονται με απόφαση της αρμόδιας Επιτροπής Επίλυσης Ενστάσεων.
Επίσης, στην εγκριτική απόφαση για την ένταξη της δικαιούχου επιχείρησης στο Πρόγραμμα, θα προσδιορίζεται το ποσό ενίσχυσης για το οποίο δικαιούται να επιχορηγηθεί η επιχείρηση, στα πλαίσια του καθεστώτος ενίσχυσης ήσσονος σημασίας (de minimis).
Συγκεκριμένα, σύμφωνα με τον ν.3614/2007 με τον οποίο θεσμοθετήθηκε επιχειρησιακά το Πληροφοριακό Σύστημα Σώρευσης Κρατικών Ενισχύσεων, όπως τροποποιήθηκε και ισχύει, κάθε φορέας, εν προκειμένω ο ΟΑΕΔ, που πρόκειται να χορηγήσει μία ενίσχυση Ήσσονος Σημασίας, λαμβάνει από την οικεία επιχείρηση δήλωση σχετικά με τις τυχόν άλλες ενισχύσεις ήσσονος σημασίας που έλαβε κατά τη διάρκεια του οικείου έτους και κατά τα δύο προηγούμενα έτη και να εξακριβώνει προσεκτικά ότι η νέα ενίσχυση ήσσονος σημασίας δεν οδηγεί σε υπέρβαση του ανώτατου ορίου που ισχύει για τις ενισχύσεις ήσσονος σημασίας. Όσον αφορά την έννοια της τριετίας όταν εξετάζεται η έγκριση μίας ενίσχυσης de minimis π.χ. στις 30/4/2014 τότε ελέγχονται οι ενισχύσεις που έχει λάβει η επιχείρηση τα έτη 2012, 2013 και 2014 μέχρι τις 30/4/2014.
Οι επαληθεύσεις του προγράμματος (επιτόπιοι έλεγχοι) θα διενεργούνται από υπαλλήλους του ΟΑΕΔ σύμφωνα με τα οριζόμενα α) στην Κοινή Υπουργική Απόφαση υπ' αριθμ. 2/82850/0022/2013 (ΦΕΚ487/9-10-2013) β) τις διατάξεις της ΥΠΑΣΥΔ με αριθμ. 14053/ΕΥΣ 1749/27-3-2008, όπως αυτή ισχύει κάθε φορά.
1. Στην περίπτωση που καλυφθεί ο διατιθέμενος προϋπολογισμός για τα δύο ανωτέρω προγράμματα πριν την ημερομηνία λήξης (07-12-2015), η διαδικασία υποβολής των ηλεκτρονικών αιτήσεων υπαγωγής λήγει αυτόματα. Ωστόσο το ηλεκτρονικό σύστημα θα συνεχίσει να δέχεται ηλεκτρονικές αιτήσεις μέχρι την ημερομηνία λήξης (07-12-2015) οι οποίες τίθενται σε κατάσταση αναμονής.
1 Η Απόφαση Δημοσιονομικής Διόρθωσης προσβάλλεται με ένδικα μέσα εντός ενός (1) μηνός από την κοινοποίησή της στον δικαιούχο.